1. ปัจจัยความเสี่ยง

  1.1
  ปัจจัยความเสี่ยงจากผลกระทบจากการเปิดเสรีทางการค้าในภูมิภาคเอเซียตะวันออกเฉียงใต้
  (AFTA) และการ แข่งขันจากผู้ประกอบการรายใหม่

ประเทศไทยเป็นหนึ่งในประเทศสมาชิกในกลุ่มประเทศอาเซียนโดยได้ลงนามในข้อตกลงว่าด้วยการใช้อัตราภาษีศุลกากรพิเศษที่เท่าเทียมกันภายใต้เขตการค้าเสรีอาเซียน
(Common Effective Preferential Tariff หรือ CEPT)
ซึ่งเป็นกลไกหลักของนโยบายการค้าของ AFTA (ASEAN FREE TRADE AGREEMENT)
โดยนโยบายลดอัตราภาษีศุลกากรนำเข้าและส่งออก
จะนำมาบังคับใช้กับสินค้าของภาคอุตสาหกรรมการผลิตและภาคการเกษตรระหว่างประเทศสมาชิกในกลุ่มอาเซียนด้วยกันเอง
ภายใต้ข้อบังคับของ AFTA ผ่านข้อตกลง CEPT
ปัจจุบันได้มีการลดอัตราภาษีนำเข้าผลิตภัณฑ์สายไฟฟ้าของประเทศไทยเหลือประมาณร้อยละ 10
และไม่มีอัตราภาษีนำเข้าสำหรับผลิตภัณฑ์ใยแก้วนำแสง (fiber optics cable)
ด้วยเหตุนี้ผู้ผลิตทุกรายใน ภูมิภาคแถบนี้จึงแข่งขันกันได้โดยตรงโดยปราศจากเส้นแบ่งพรมแดน
ซึ่งทำให้บริษัทฯ มีทั้งโอกาสที่ดีมากขึ้น และการแข่งขันที่ รุนแรงขึ้น

แนวทางในการแก้ไขหรือป้องกัน :

ปัจจุบันบริษัทฯ กำลังมองหาช่องทางของการลงทุนในเวียดนาม
เนื่องจากเห็นว่าเวียดนามเป็นประเทศสมาชิกของ AFTA
และยังไม่ได้เป็นสมาชิกขององค์การการค้าโลก (WTO) ทำให้บริษัทฯ
อยู่ในสถานะที่ดีกว่าผู้ผลิตรายอื่นที่อยู่นอก ASEAN
โดยมีข้อได้เปรียบทางภาษีนำเข้าผลิตภัณฑ์สายเคเบิ้ลประมาณ 10-15% ในช่วง 5
ปีที่ผ่านมาอัตราการเติบโตทางเศรษฐกิจ (GDP) ของเวียดนามมีค่าเฉลี่ยอยู่ที่ประมาณ 7.5%
โดยปัจจุบันรัฐบาลเวียดนามสามารถจัดสร้างโครงการขนาดใหญ่ ในการพัฒนากิจการสาธารณูปโภค
และการผลิตภายในประเทศได้เพียง 30% ของอุปสงค์ทั้งหมด ซึ่งนอกจากบริษัทฯ
จะพยายามลดอุปสรรคที่อาจจะเกิดจากคู่แข่งขันรายใหม่แล้ว บริษัทฯ
ยังทำการศึกษาตลาดภายในกลุ่มประเทศอาเซียนที่อาจจะมีโอกาส ส่งออกสินค้าได้ภายใต้ข้อตกลง
CEPT และ AFTA อีกด้วย

  1.2 ปัจจัยความเสี่ยงจากความผันผวนของต้นทุนวัตถุดิบในการผลิต

วัตถุดิบที่บริษัทฯ ใช้ส่วนใหญ่ ซึ่งได้แก่ ทองแดง อลูมิเนียม โพลีไวนิลคลอไรด์, โพลีเอธิลีน
และใยแก้วนำแสง ล้วนแต่เป็นสินค้าทางการเกษตรและเหมืองแร่ (Commodity Products)
ที่ราคาตลาดขึ้นอยู่กับอุปสงค์ และอุปทานของตลาดโลก
และเมื่อราคาวัตถุดิบต้องขึ้นอยู่กับตลาดต่างประเทศการซื้อขายจึงต้องอยู่ในรูปของสกุลเงินเหรียญสหรัฐฯ
ในขณะที่การขาย สินค้าจะขายเป็นสกุลเงินบาท ดังนั้นบริษัทฯ
จึงมีความเสี่ยงอันเนื่องมาจากความผันผวนของราคาวัตถุดิบ และอัตราแลกเปลี่ยนเงินตราอยู่เสมอ
ซึ่งระดับของความเสี่ยงนี้ขึ้นอยู่กับมูลค่าซื้อขายในแต่ละสัญญา
นอกจากนี้ราคาน้ำมันที่สูงขึ้นได้ส่งผลกระทบโดยตรงกับราคาของวัตถุดิบหลัก
เนื่องจากน้ำมันเป็นส่วนหนึ่งของการผลิตโพลีเอธิลีน และโพลีไวนิลคลอไรด์
ซึ่งเป็นวัตถุดิบหลักที่ใช้ในการผลิตสายเคเบิ้ล อีกทั้งราคาทองแดงก็ได้ปรับสูงขึ้นมากในปี 2548 ด้วย

แนวทางในการแก้ไขหรือป้องกัน :

เพื่อเป็นการบรรเทาความเสี่ยงจากอัตราแลกเปลี่ยนเงินตรา
อันเกิดจากการสั่งซื้อวัตถุดิบจากต่างประเทศ หาก เป็นไปได้ บริษัทฯ
จะพยายามผลักภาระความเสี่ยงไปให้ลูกค้าก่อน โดยให้ลูกค้าเป็นผู้จ่ายค่าวัตถุดิบ
ซึ่งวิธีปฏิบัติคือลูกค้าจะเป็นผู้จัดหาวัตถุดิบให้บริษัทฯ โดยตรง เพื่อผลิตสายไฟฟ้าสำเร็จรูปให้
ซึ่งเป็นวิธีการที่ใช้ได้ผลสำเร็จกับลูกค้าที่เป็นหน่วยงาน รัฐวิสาหกิจโดยส่วนใหญ่
ในบางกรณีบริษัทฯจะจัดซื้อวัตถุดิบโดยทำสัญญาซื้อล่วงหน้า (Forward Contract) พร้อมทั้งออก
L/C (Letter of Credit) เพื่อที่จะลดความเสี่ยงด้านนี้ให้น้อยที่สุด นอกจากนี้บริษัทฯ
ลดความเสี่ยงด้านราคาโดยการสั่งซื้อวัตถุดิบสำรองไว้ในระดับหนึ่ง
โดยจำนวนวัตถุดิบจะสอดคล้องกับการพยากรณ์ปริมาณคำสั่งซื้อ

  1.3 ปัจจัยความเสี่ยงที่เกิดจากความผันผวนของอัตราแลกเปลี่ยนเงินตรา

ณ วันที่ 31 ธันวาคม 2548 บริษัทฯ และบริษัทย่อยมีภาระหนี้สินที่เป็นเงินตราต่างประเทศทั้งสิ้น
52.29 ล้านเหรียญสหรัฐฯ
นอกจากนี้ยังมีความเสี่ยงจากความผันผวนของอัตราแลกเปลี่ยนเงินตราต่างประเทศสำหรับเงินลงทุนในบริษัทย่อยและบริษัทร่วมในต่างประเทศ
ซึ่งบริษัทฯ ไม่ได้ใช้เครื่องมือทางการเงินใดๆ ในการป้องกันความเสี่ยงด้านอัตรา
แลกเปลี่ยนไว้จึงอาจมีความเสี่ยงจากการขาดทุนจากอัตราแลกเปลี่ยนเงินตราได้หากค่าเงินบาทอ่อนลง
เมื่อเทียบกับเงินเหรียญสหรัฐอเมริกา

แนวทางในการแก้ไขหรือป้องกัน :

บริษัทฯ และบริษัทย่อยมีนโยบายในเชิงรุกที่จะสนับสนุนการส่งสินค้าออกไปขายยังต่างประเทศ
เพื่อให้ บริษัทฯ มีรายได้เป็นสกุลเงินเหรียญสหรัฐ
ซึ่งจะเป็นการลดความเสี่ยงจากความผันผวนของอัตราแลกเปลี่ยนเงินตราไปในตัว (Natural
Hedge) โดยมีบริษัทย่อยแห่งหนึ่งมียอดขายสินค้าเป็นเงินตราต่างประเทศทั้งหมด
เนื่องจากสามารถส่งออกได้ในอัตรา ร้อยละ 100 ของยอดขาย

1.4 ปัจจัยความเสี่ยงจากอำนาจควบคุมของผู้ถือหุ้นรายใหญ่

ปัจจุบัน ผู้ถือหุ้น 4 รายใหญ่ของบริษัทฯ เป็นบริษัทที่เกี่ยวข้องกันในเครือของกลุ่ม PEWC
ซึ่งถือหุ้นในบริษัท ฯ

รวมทั้งสิ้นประมาณร้อยละ 53 และเมื่อรวมกับผู้ถือหุ้นรายย่อยอื่นๆ ซึ่งเป็นตัวแทนและผู้บริหารจาก
PEWC แล้วจะทำให้ PEWC
สามารถทำการตัดสินใจในเรื่องที่จะมีผลกระทบโดยตรงต่อนโยบายของบริษัทฯ ได้
ดังนั้นผู้ถือหุ้นรายย่อยจึงอาจมีความเสี่ยง

จากการที่ไม่สามารถลงคะแนนเสียงเพื่อคัดค้านผู้ถือหุ้นรายใหญ่ได้

แนวทางในการแก้ไขหรือป้องกัน

บริษัทฯ
มีการแต่งตั้งคณะกรรมการตรวจสอบเพื่อตรวจสอบการดำเนินงานของทีมผู้บริหารและให้ความคิดเห็นในการทำรายการที่อาจจะก่อให้เกิดความขัดแย้งทางผลประโยชน์ระหว่างบริษัทและผู้ถือหุ้นที่เกี่ยวข้องกันได้
ทั้งนี้ผู้ถือหุ้น 4
รายใหญ่ดังกล่าวจะไม่สามารถลงคะแนนเสียงในการเข้าทำรายการระหว่างกันที่ตนเองมีส่วนได้เสีย

  1.5 ปัจจัยความเสี่ยงจากกรณีบริษัทฯ มีเงินให้กู้ยืมระยะยาวแก่บริษัทย่อยเป็นจำนวนมาก

งบการเงินเฉพาะของบริษัทฯ ณ วันที่ 31 ธันวาคม 2548 บริษัทฯ
มียอดเงินให้กู้ยืมระยะยาวแก่บริษัทย่อย (ถือหุ้นโดยบริษัทฯ ร้อยละ 99.93) จำนวน 632.11
ล้านบาท โดยเป็นยอดเงินให้กู้ยืมที่ยกมาจากปีก่อนๆ
โดยเป็นเงินที่มีจุดประสงค์เพื่อช่วยเหลือทางการเงินแก่บริษัทย่อย

 แนวทางในการแก้ไขหรือป้องกัน

บริษัทฯ จะสนับสนุนบริษัทย่อย โดยให้ลดการพึ่งพาบริษัทแม่ และผลักดันให้ทำกำไรให้ได้ บริษัทฯ
ได้พยายามให้บริษัทย่อยดังกล่าวชำระหนี้คืนเป็นงวดๆ โดยบริษัทฯ
คาดว่าบริษัทย่อยดังกล่าวจะสามารถทำกำไรได้ดีขึ้นในปี 2549